Liggaam in Hartbeespoortdam gevind | Maroela Media
Liggaam in Hartbeespoortdam gevind
Die liggaam van 'n 26-jarige man is uit die Hartbeespoortdam in Noordwes verwyder.
"Die oorledene, Lucas Tlhabano, was 'n werknemer van die Transvaal Seiljagklub. Hy het glo alleen op 'n boot gery toe die brandstof opgeraak het, waarna hy besluit het om kant toe te swem en verdrink het," het sers. Kealeboga Molale, woordvoerder van die polisie, gesê.
Die Nasionale Seereddingsinstituut (NSRI) het vroeër gesê twee werknemers van die Transvaal Seiljagklub het Maandag aan 'n boot op dié dam gewerk. "Terwyl hulle op 'n diensboot gewag het om hulle te kom oplaai, het een van die mans besluit om terug te swem. Dit lyk asof die man in die moeilikheid beland het terwyl hy probeer terugswem het."
Die soektog na die vermiste man is sedert Maandag deur die NSRI se Hartbeespoortdamtak en polisieduikers gelei.